Diari Oficial de la Generalitat Valenciana


Sumari del DOGV 4037, del 06-07-2001 (2001/6076)

Notificació de la remissió de la Resolució de 23 de març de 2001, sobre la devolució d'ajuda percebuda indegudament.
--------------------------------------------------------------------------------------------------------------------

### Dades del document

Número de DOGV
:   4037

Data del DOGV
:   06-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6076


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la remissió de la Resolució de 23 de març de 2001, sobre la devolució d'ajuda percebuda indegudament. [2001/Q6076]
  
El director general de Pesca i Comercialització Agrària de la Conselleria d'Agricultura, Pesca i Alimentació, d'acord amb l'article 59 de la Llei 30/1992, de 26 de novembre, notifica amb aquest escrit a l'empresa Casavi, SAT RL 1927, amb domicili al polígon la Rambla, parcel·la número 1, A, 12055 Almassora (Castelló).
  
1. Que mitjançant l'escrit de data 14 de maig de 2001, se li va remetre la resolució de reintegrament de l'ajuda percebuda indegudament, regulada en l'Ordre de 3 de març de 1997, de la Conselleria d'Agricultura, Pesca i Alimentació (expedient IACS-006/1998, 145/1998C).
  
2. Que el contingut literal d'aquesta resolució és el següent:
  
«Vistes les al·legacions presentades per Casavi, SAT RL 1927, a la notificació de data 27 de febrer de 2001, sobre iniciació de procés de reintegrament d'una ajuda cobrada d'acord amb l'Ordre de 3 de març de 1997.
  
Vist l'informe del Servei d'Indústries Agroalimentàries, pel qual es desestimen aquestes perquè es considera que no s'ha acomplit la finalitat de l'ajuda, que és la millora de les condicions de transformació i comercialització dels productes agraris. L'empresa, que es troba en procés de dissolució, s'ha després d'una gran part dels béns objecte de subvenció.
  
En virtut de les atribucions que em confereix l'article 47.3 del Decret Legislatiu de 26 de juny de 1991, del Consell de la Generalitat Valenciana, resolc:
  
1. Que aquesta entitat reintegre l'ajuda percebuda indegudament, concedida d'acord amb l'Ordre de 3 de març de 1997, de la Conselleria d'Agricultura, Pesca i Alimentació.
  
2. La liquidació fa referència a:
  
- Subvenció corresponent a la primera anualitat, segons la Resolució de 16 de juny de 1999, de la Conselleria d'Agricultura, Pesca i Alimentació: 57.460.348 pessetes.
  
- Interessos de demora, des de la data de recepció de l'ajuda (28.02.2000) fins a la data de notificació de l'inici del procés de reintegrament (27.02.2001): 666.133 pessetes.
  
Total del reintegrament: 69.840.240 pessetes.
  
3. Per al reintegrament de la subvenció cobrada, es farà arribar a aquesta direcció general un xec nominatiu conformat estés a favor de «Generalitat Valenciana. Conselleria d'Economia, Hisenda i Ocupació», amb un import de 51.617.865 pessetes.
  
4. Aquest acte és definitiu en via administrativa, i contra ell es podrà interposar potestativament un recurs de reposició davant la consellera d'Agricultura, Pesca i Alimentació en el termini d'un mes, comptador des de l'endemà de la notificació, o impugnar-se directament davant l'ordre jurisdiccional per mitjà de la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació.
  
Cosa que li comunique d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de l'article 46.1 de la Llei Reguladora de la Jurisdicció Contenciosa Administrativa.
  
València, 23 de març de 2001.- La consellera d'Agricultura, Pesca i Alimentació: Maria Àngels Ramón-Llin i Martínez.»
  
3. Que el termini per a la devolució de l'ajuda serà el previst en l'article 20 del Reglament General de Recaptació (Reial Decret 1.684/1990, de 20 de desembre, modificat per mitjà del Reial Decret 448/1995, de 24 de març):
  
a) Les notificades entre els dies 1 i 15 de cada mes, des de la data de notificació fins al día 5 del mes següent o l'immediat hàbil posterior.
  
b) Les notificades entre els dies 16 i últim de cada mes, des de la data de notificació fins al dia 20 del mes següent o l'immediat hàbil posterior.